b'\n_START_ARTICLE_\nNacho Fresneda\n_START_SECTION_\nBiografia\n_START_PARAGRAPH_\n\xc3\x89s un actor amb una llarga traject\xc3\xb2ria professional tant en teatre com en cinema i televisi\xc3\xb3, havent treballat molt en produccions de la televisi\xc3\xb3 catalana, on \xc3\xa9s molt popular des de fa molts anys. Entre les obres de teatre que ha representat Nacho podem citar, a tall d\'exemple, "Bodas de sangre", "Titanic", "C\xc3\xa1ndido", "Macbeteh" o "\xc3\x81ngel".Al cinema, encara que el seu treball en aquest mitj\xc3\xa0 no \xc3\xa9s molt extens, podem destacar algunes pel\xc2\xb7l\xc3\xadcules en les quals ha participat, com "Tranv\xc3\xada a la Malvarrosa", "La gran mentira del rock\'n\'roll", "Febrer", "Iris" o "Atlas de geograf\xc3\xada humana", entre algunes altres._NEWLINE_Tamb\xc3\xa9 ha intervingut en alguns curtmetratges, com "No pienso volver", "Los Planetas" o "Salvador (Historia de un milagro cotidiano)".L\'actor es dedica tamb\xc3\xa9 al doblatge, havent posat la veu a un gran nombre d\'actors, com Sam Worthington o Ed Helms. A la televisi\xc3\xb3 \xc3\xa9s on Nacho ha obtingut m\xc3\xa9s popularitat. L\'any 2003 va formar part de la s\xc3\xa8rie "El cor de la ciutat", una producci\xc3\xb3 amb una gran audi\xc3\xa8ncia que li va fer un rostre molt popular.L\'any 2002 va formar part de la s\xc3\xa8rie "Hospital Central", encarnant el paper del doctor Manuel Aim\xc3\xa9. I l\'any 2009 va ser contractat per treballar en la s\xc3\xa8rie  "Amar en tiempos revueltos", en la qual interpreta novament a un metge, el doctor Mauricio Salcedo._NEWLINE_Nacho ha participat tamb\xc3\xa9 puntualment en altres s\xc3\xa8ries com "\xc3\x81ngel o demonio", "Hispania, la leyenda", "Mirall trencat" o \xe2\x80\x9cInfidels\xe2\x80\x9d.. Aix\xc3\xad mateix, ha interpretat tamb\xc3\xa9 alguns papers en telefilms, llargmetratges fets per a la televisi\xc3\xb3, com "Otra ciudad", " Viure sense por" o "Projecte Cassandra"._NEWLINE_L\'any 2011 va saltar al panorama internacional en participar en una coproducci\xc3\xb3 entre diversos pa\xc3\xafsos, la s\xc3\xa8rie  "La reina del Sud", basada en una obra d\'Arturo P\xc3\xa9rez-Reverte en qu\xc3\xa8 Nacho encarna el personatge de Driss Larbi . L\'any 2015 participa amb un paper protagonista en la s\xc3\xa8rie de rtve "El ministerio del tiempo".'